M a g y a r M o t o r c s ó n a k S z ö v e t s é g

# Hungarian Powerboat Federation

2400 Dunaújváros, Építők útja 2.

Telefon/Fax: (00)-36-25-500-477

e-mail: mmvsz@dunanet.hu

Web: [www.mmvsz.hu](http://www.mmvsz.hu)

KIIRÁS

Az előző években jelentősen csökkent a hazai bajnokság iránti érdeklődés, amelynek okai a sportággal kapcsolatos jelentős költségnövekedés, a nemzetközi szövetség által hozott hátrányos műszaki szabályváltozások, valamint a nagyon széttagozott kategóriák száma.

A Magyar Motorcsónak Szövetség által az utánpótlás fejlesztésére tett intézkedések eredményei már jelentkeznek a szakosztályokban, de a Magyar Köztársaság Bajnoksága a kategóriánkénti versenyzők alacsony részvétele miatt évek óta nem éri el a Szövetség által elvárt sportélményt.

A fentiek alapján a Magyar Motorcsónak Szövetség Elnöksége az alábbiak szerint írja ki a Magyar Köztársaság Bajnokságát.

A bajnoki címért 3 osztályban lehet versenyezni, úgymint

 - sikló kategória,

 - sport kategória (homológ motorok)

 - endurance pneumatics kategória

Bármely versenyző, bármely hazai és nemzetközi eredményét az értékelésnél figyelembe vesszük. Az egyes versenytípusok elérhető pontszámait a mellékelt táblázat tartalmazza.

Az Magyar Bajnoki cím és bajnoki helyezések megállapításához mindhárom osztály legmagasabb 5 pontszámát vesszük figyelembe. Az értékeléshez szükséges, hogy az eredménylista legkésőbb a versenyt követő 1 héten belül, bizonyítható módon a Szövetség részére beérkezzen.

A későn beérkező eredményeket nem vesszük figyelembe.

Sok sikert és balesetmentes idényt kívánunk!

PONTTÁBLÁZAT

Magyar Motorcsónak Szövetség

A pontértékek a nemzetközi versenyekre, az EB- és VB-futamokra vonatkozóan azonosak.

|  |  |  |
| --- | --- | --- |
| **5 értékelt indulóig** | **9 értékelt indulóig** | **10 értékelt indulótól** |
| 1. helyezés 4 pont2. helyezés 2 pont3. helyezés 1 pont | 1. helyezés 9 pont2. helyezés 6 pont3. helyezés 4 pont4. helyezés 3 pont5. helyezés 2 pont6. helyezés 1 pont   | 1. helyezés 15 pont2. helyezés 12 pont3. helyezés 10 pont4. helyezés 8 pont5. helyezés 6 pont6. helyezés 5 pont7. helyezés 4 pont8. helyezés 3 pont9. helyezés 2 pont10. helyezés 1 pont |